Վարդան Աճեմյան, կոմպոզիտոր: Ծնվել է 1956թ. ապրիլի 27-ին, Երևանում: Կոմպոզիտոր Ալեքսանդր Աճեմյանի որդին է, բեմադրիչ Վարդան Աճեմյանի և դերասանուհի Արուս Ասրյանի թոռը: 1962-69թթ սովորել է Երևանի Սայաթ-Նովայի անվան երաժշտական դպրոցում, 1973-78թթ` Երևանի Կոմիտասի անվան պետական կոնսերվատորիայում` Ղազարոս Սարյանի ստեղծագործական դասարանում: Ուսանողական տարիներին գրված լավագույն ստեղծագործություններից են` «Սիմֆոնիկ պոեմը», «Ժողովրդական երգերի շարանը», Պոլիֆոնիկ սոնատը, «Կիկոսի մահը» օպերան, որը ներկայացրեց դիպլոմային աշխատանք: